เริ่มทานยาเลื่อนประจำเดือนประมาณวันที่1-2/07/63ก่อนคาดว่าจะมีประจำเดือนค่ะและหยุดยาประมาณวันที่5-6/07/63และมีเพศสัมพันธ์วันที่5-6โดยการไม่สวมถุงยางอนามัยตอนเริ่มมีเพศสัมพันธ์นิดเดียวและสวมถุงยางอนามัยจนสำเร็จความใคร่ค่ะและในวันที่6 ตอนถอดถุงยางอนามัยออกมาได้เช็คดูเห็นว่ามีรอยรั่ว1จุดค่ะ เลยได้ทานยาคุมฉุกเฉินหลังจากนั้นไม่เกิน1ชั่วโมง วันนี้4-5วันหลังจากที่หยุดทานยาเลื่อนประจำเดือนแต่ประจำเดือนยังไม่มาเลยค่ะ อยากทราบว่าเกิดจากยาหรือว่ามีโอกาสตั้งครรภ์แล้วคะ
สวัสดีค่ะ หากได้หยุดทานยาเลื่อนประจำเดือนในวันที่ 5-6 ก.ค. หลังจากนั้นภายใน 7 วัน ก็ย่อมจะมีประจำเดือนมา ดังนั้น ก็ควรรอจนถึงวันที่ 12 ก.ค. เสียก่อน หากยังไม่มีประจำเดือนมา แนะนำให้รอต่อไปอีก 7 วัน จนครบ 14 วัน นับจากที่ได้มีเพศสัมพันธ์ (ในวันที่ 5-6 ก.ค.) คือจนถึงวันที่ 20 ก.ค. หากยังคงไม่มีประจำเดือนมา ก็ให้ตรวจหาการตั้งครรภ์ดูค่ะ อย่างไรก็ตาม หากได้ใส่ถุงยางอนามัยป้องกันไว้ โอกาสในการตั้งครรภ์ก็ถือว่ามีน้อยอยู่ค่ะ